**CONTRACT DE FINANȚARE NERAMBURSABILĂ**

Nr.: \_\_\_\_\_\_\_ din data de \_\_\_\_\_\_\_\_\_\_\_\_\_\_\_\_\_\_\_

În temeiul Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările și completările ulterioare, Legii nr. 98/2016 privind achiziţiile publice, cu modificările si completările ulterioare, OUG nr. 57/2019 privind Codul Administrativ, cu modificările și completările ulterioare, Legii nr. 182/2002 privind protecția informațiilor clasificate, cu modificările şi completările ulterioare, Hotărârii Guvernului nr. 585/2002 privind aprobarea standardelor naționale de protecție a informațiilor clasificate în România și Hotărârii Consiliului Local al Sectorului 6 nr. 79/05.04.2022 s-a încheiat prezentul contract de finanţare nerambursabilă între:

**Capitolul I. Părțile**

**SECTORUL 6 AL MUNICIPIULUI BUCUREȘTI**, cu sediul în București, Calea Plevnei, nr. 147-149, sector 6, telefon/fax: 0376.204.319/ 0376.204.446, cod poștal 060013, cod fiscal 4340730, cont trezorerie RO09TREZ24A510103201100X, reprezentat prin **Ciprian Ciucu – Primar**, în calitate de **AUTORITATE FINANȚATOARE** pe de o parte,

și

**BENEFICIAR** cu sediul social în **ADRESA**, telefon: **TELEFON**, număr de înregistrare la Registrul Asociațiilor și Fundațiilor: **NUMAR**, cod fiscal: RO **COD**, cont bancar **CONT**, deschis la **BANCA**, agenția **DACA ESTE CAZUL**, reprezentat prin **SUBSEMNATUL/A** - Președinte, în calitate de **BENEFICIAR**, pe de altă parte.

**Capitolul II. Obiectul contractului**

**Art. 1.** Prezentul contract are ca obiect finanţarea nerambursabilă a activităţilor pe care Beneficiarul le va desfăşura în cadrul Proiectului **TITLU PROIECT** în vederea atingerii obiectivelor aşa cum sunt acestea stipulate în Anexa nr. 1, parte integrantă din contract.

**Art. 2.** Autoritatea Finanțatoare va aloca Beneficiarului suma de **SUMA** lei reprezentând fondurile necesare desfăşurării activităţilor Proiectului, în termenele stabilite prin contract. Finanțarea acordată de către Sectorul 6 al Municipiului București din fondurile destinate pentru activităţile nonprofit de interes local, cuprinse în bugetul local pentru anul 2023, în conformitate cu prevederile Hotărârii Consiliului Local al Sectorului 6 nr. 41 din 28.02.2023 și a legislației enunțate în preambulul prezentului contract, va fi utilizată exclusiv pentru finanțarea cheltuielilor aferente proiectului.

**Art. 3.** Beneficiarul îşi asumă răspunderea derulării Proiectului cu respectarea angajamentelor asumate în cererea de finanţare selectată în vederea finanțării. În acest scop, Beneficiarul va conduce şi va supraveghea desfăşurarea tuturor activităţilor cuprinse în cadrul Proiectului, a căror executare îi revine nemijlocit.

**Capitolul III. Durata contractului**

**Art. 4.** Prezentul contract intră în vigoare începând cu data semnării lui de către părţi şi se finalizează în momentul stingerii tuturor obligaţiilor dintre părţi, respectiv la data achitării sumelor stabilite de către Autoritatea Finanțatoare, dar nu mai târziu de 31.12.2023.

**Capitolul IV. Derularea Proiectului**

**Art. 5.** Perioada în care se vor desfăşura activităţile descrise şi prevăzute a se realiza în cadrul Proiectului, va începe din următoarea zi lucrătoare de la data semnării contractului de către părţi şi va fi finalizată de către Beneficiar conform termenelor stabilite în cererea de finanţare şi anume**: DURATA.**

**Art. 6.** Beneficiarul are obligaţia să finalizeze proiectul în termenul pentru care s-a acordat finanţarea.

**Art. 7.** Pentru proiectele care se desfăşoară și în luna decembrie, data limită a depunerii raportului final și a cererii de plată finale nu poate depăşi data de 02 decembrie 2023.

**Art. 8.** Autoritatea Finanțatoare poate emite instrucțiuni pentru implementarea proiectelor în contextul programului de finanțare. În limitele prezentului contract, acestea au caracter obligatoriu pentru Beneficiar.

**Capitolul V. Obligațiile părţilor**

**Art. 9.** Obligaţiile Beneficiarului sunt:

a)să asigure cofinanţarea proiectului în procent de minim 10% din valoarea totală a finanţării (valoarea totală a cheltuielilor eligibile ale proiectului), sub forma contribuţiei financiare, conform bugetului detaliat în Anexa nr. 2, parte integrantă din contract;

b) să execute activităţile proiectului aşa cum sunt stipulate în cererea de finanţare, să asigure comunicarea eficientă şi operativă cu Autoritatea Finanțatoare a problemelor tehnice şi financiare survenite pe perioada implementării proiectului;

c) să suporte toate costurile neeligibile ale proiectului;

d) să asigure suportul administrativ necesar executării activităţilor;

e) să asigure secretul profesional pe durata contractului şi după caz, să aplice prevederile privind regimul informaţillor clasificate, conform Legii nr. 182/2002 privind protecția informațiilor clasificate, cu modificările şi completările ulterioare, Hotărârii Guvernului nr. 585/2002 privind aprobarea standardelor naționale de protecție a informațiilor clasificate în România, cu modificările şi completările ulterioare;

f) să nu comunice, în nicio situaţie, fără consimţământul prealabil scris al Autorităţii Finanţatoare, informaţii confidenţiale aparţinând Autorităţii Finanţatoare sau obţinute în baza relaţiilor contractuale;

g) să nu folosească în detrimentul Autorităţii Finanţatoare informaţii primite de la aceasta în cursul executării prezentului contract sau rezultatele studiilor, testelor, lucrărilor şi cercetărilor efectuate în cursul şi în scopul realizării contractului;

h) să comunice în scris Autorităţii Finanţatoare intervenţia stării de faliment sau lichidare sau cedare a mai mult de 51 % a activelor sale, în termen de 30 de zile de la intervenţia vreuneia din aceste situaţii;

i) să permită pe toată durata contractului, precum şi pe o perioadă de 5 ani de la încetarea acestuia, la primirea unei notificări în acest sens, accesul neîngrădit al reprezentanţilor Autorităţii Finanţatoare sau a altor organe de control abilitate prin lege, pentru a controla documentele pe baza cărora se ţine evidenţa activităţilor derulate în cadrul contractului. Controlul se efectuează la locul unde aceste documente sunt păstrate de către Beneficiar;

j) să permită pe toată durata contractului, precum şi pe o perioadă de 5 ani de la încetarea acestuia, la primirea unei notificări în acest sens, accesul neîngrădit al reprezentanţilor Curţii de Conturi în vederea realizării controlulul financiar, la documentele pe baza cărora se ţine evidenţa activităţilor derulate în cadrul contractului.

k) să întocmească şi să predea Autorităţii Finanţatoare rapoartele intermediare/finale de activitate şi financiare. Raportul final de activitate/ financiar, se predă în termen de cel mult 10 zile lucrătoare de la data terminării ultimei activităţi a proiectului, pentru proiectele care au activităţi și în luna decembrie, data limită a transmiterii raportului final este 02 decembrie 2023.

l) să aplice procedura de achiziţie prevăzută de Legea nr. 98/2016 privind achiziţiile publice atunci când, pentru îndeplinirea obligaţiilor contractuale, achiziţionează, din fonduri publice nerambursabile, produse, lucrări sau servicii.

m) să despăgubească Finanțatorul împotriva oricăror reclamaţii sau acţiuni in justiţie ce rezultă din încălcarea drepturilor de proprietate intelectuală.

n) să asigure accesul gratuit la evenimentele/activităţile organizate, pe toată durata proiectului.

o) să semneze declaraţia de imparţialitate al cărei conţinut este prevăzut în Anexa nr. 3, parte integrantă din contract, în conformitate cu art. 36 alin. 2) din Legea nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările și completările ulterioare.

p) se obligă să respecte prevederile Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi libera circulaţie a acestor date şi de abrogare a Directivei 95/46/CE (Regulamentul General privind Protecţia Datelor).

**Art. 10.** Obligaţiile Autorității Finanțatoare sunt:

a) să pună la dispoziţia Beneficiarului orice informaţii şi/sau documentaţii pe care le deţine şi care pot fi relevante pentru realizarea contractului. Aceste documente vor fi returnate Autorităţii Finanţatoare la finalizarea contractului;

b) să facă plata serviciilor executate, în condiţiile prezentului contract şi a Regulamentului privind regimul finanţărilor nerambursabile alocate de la bugetului local al Sectorului 6 pentru activităţi nonprofit de interes local pentru Programul de Finanțare Sport și Sănătate în Sectorul 6, aprobat prin HCL nr.41 din 28.02.2023;

c) să nu comunice, în nicio situatie, fără consimţământul prealabil scris al Beneficiarului, informaţii confidenţiale aparținând Beneficiarului sau obţinute de Finanțator în baza relaţiilor contractuale;

d) să aprobe rapoartele de activitate şi financiare ale Beneficiaruluiului;

e) să asigure şi să realizeze monitorizarea şi evaluarea intermediară şi finală a Proiectului.

**Capitolul VI. Valoarea contractului**

**Art. 11.** Valoarea totală a contractului de finanțare este de **SUMA** lei după cum urmează:

|  |  |  |  |  |  |  |
| --- | --- | --- | --- | --- | --- | --- |
|  | **Valoare totală** | **Valoare totală eligibilă nerambursabilă (TVA inclus)** | | **Contribuție proprie (valoare eligibilă) a beneficiarului (TVA inclus)** | | **Valoare neeligibilă aferentă beneficiarului (TVA inclus)** |
|  | (lei) | (lei) | % | (lei) | % | (lei) |
|  | 1 (2+4) | 2 | 3 | 4 | 5 | 6 |
| **Total** | **lei** | **lei** | **%** | **lei** | **%** | **lei** |

**Art. 12.** Valoarea prevăzută la art. 11 reprezintă valoarea maximă ce poate fi acordată de către Autoritatea Finanțatoare pentru derularea şi implementarea proiectului şi nu poate depăşi 90% din valoarea totală a cheltuielilor eligibile aferente derulării proiectului;

**Art. 13.** Taxa pe valoare adăugată (TVA) este eligibilă în măsura în care aceasta nu este recuperabilă de către beneficiar.

**Art. 14.** Realizarea parțială a proiectului are drept rezultat plata parțială, Beneficiarul având obligatia să restituie sumele care nu au fost cheltuite în perioada derulării proiectului.

**Capitolul VII. Bugetul proiectului:**

**Art. 15.** Beneficiarul este obligat să respecte bugetul detaliat al proiectului, prezentat în Anexa 2 la contractul de finanțare. Cheltuielile vor fi efectuate conform bugetului aprobat al proiectului şi a prevederilor prezentului contract.

**Art. 16.** Pe parcursul derulării proiectului, dacă situatia o impune, Beneficiarulul poate face realocări de buget între categoriile de buget numai cu acordul autorității finanțatoare.

**Art. 17.** Toate fondurile ce fac obiectul finanțării precum şi bunurile pentru achiziționarea cărora au fost utilizate acestea şi alte bunuri primite în acest scop, vor fi utilizate de către Beneficiar numai pentru realizarea activităților şi atingerea scopurilor specificate ale proiectului, conform bugetului stabilit și prevăzut în Anexa nr. 2 la contractul de finanțare.

**Art. 18.** Atunci când Autoritatea Finanțatoare constată, pe baza rapoartelor sau ca urmare a verificărilor efectuate, că Beneficiarul a folosit sau foloseşte fondurile şi/sau bunurile achiziționate pentru derularea proiectului într-o manieră neconformă cu clauzele contractuale sau că nu justifică utilizarea sumelor, aceasta poate solicita restituirea lor.

**Art. 19.** Beneficiarul are obligația de a restitui Autorităţii Finanțatoare în termen de 5 zile lucrătoare de la primirea solicitării scrise a acesteia sumele întrebuințate în alte scopuri decât desfăşurarea activitătilor Proiectului şi cele a căror întrebuințare nu este dovedită conform prevederilor prezentului contract.

**Capitolul VIII. Plăți**

**Art. 20.** Finanțatorul efectuează plăţile prezentului contract astfel:

• 25% avans în condiţiile legii, în termen de maxim 10 zile lucrătoare de la semnarea contractului, în baza cererii de plată formulată de către Beneficiar;

• 50% tranșa a doua în termen de maxim 10 zile lucrătoare de la validarea raportului intermediar, în baza cererii de plată formulată de către Beneficiar;

• 25% tranşa finală, în termen de maxim 10 zile lucrătoare de la validarea raportului final, în baza cererii de plată formulată de către Beneficiar.

**Art. 21.** Cu excepţia primei tranşe (avans), finanţarea pentru o tranşă aferentă unei etape următoare a proiectului se acordă numai după justificarea utilizării tranşei anterioare prin depunerea rapoartelor intermediare şi a documentelor justificative.

**Art. 22.** Autoritatea Finanțatoare își rezervă dreptul de a face verificări atât în perioada derulării contractului de finanțare nerambursabilă, cât și ulterior validării raportului final, în scopul completării dosarului, dar nu mai mult de 3 luni de la validarea raportului final de activitate și financiar.

**Art. 23.** Autoritatea Finanțatoare poate suspenda, cu notificare scrisă, în întregime sau parțial, plata, în cazul nerespectării de către Beneficiar a oricăreia dintre obligațiile sale contractuale și să procedeze la verificarea întregii documentații privind derularea proiectului finanțat și utilizarea finanțării.

**Art. 24.** Ultima tranşă a finanţării nerambursabile se va elibera beneficiarului după validarea raportului final de activitate şi a raportului financiar, pe care Beneficiarul este obligat să le depună la Autoritatea Finanţatoare în maxim 10 zile lucrătoare de la terminarea activităţii.

**Art. 25.** În cazul în care, Beneficiarul nu face dovada întrebuințării sumelor conform proiectului aprobat sau nu depune raportul financiar și raportări intermediare în termenele prevăzute, Beneficiarul va avea obligația ca în termen de 5 zile lucrătoare de la solicitarea finanțatorului, să returneze către Autoritatea Finanțatoare suma avansată și nejustificată.

**Art. 26.** Autoritatea Finanţatoare validează raportul final de activitate şi raportul financiar în maxim 30 de zile de la data depunerii acestora de către Beneficiar, în cazul în care nu sunt necesare clarificări/completări.

**Art. 27.** Suma rămasă necheltuită la sfârşitul Proiectului (atunci când derularea proiectului a fost posibilă cu costuri mai mici fată de cele propuse şi aprobate inițial) va fi evidențiată în raportul final şi va fi restituită de către Beneficiar autorității finanțatoare în termen de 5 zile lucrătoare de la solicitare, comunicată Beneficiarului în scris.

**Art. 28.** În cazul în care, cheltuielile eligibile la sfârşitul proiectului sunt mai mici decât cheltuielile totale estimate, contribuțile părților se vor recalcula la suma rezultată din cheltuielile considerate eligibile, iar prezentul contract va fi modificat prin act adițional.

**Art. 29.** Finanțatorul poate suspenda, cu notificare scrisă, în întregime sau parțial, plata sumelor alocate, fără rezilierea contractului, în cazul nerespectării de către Beneficiar a oricăreia dintre obligațiile sale contractuale şi să procedeze la verificarea întregii documentații privind derularea Proiectului finanțat şi utilizarea finanțării.

**Art. 30.** Finanțatorul efectuează plățile, la cererea de plată scrisă a Beneficiarului, direct în contul Beneficiarului indicat în cererea de finanțare, prin virament bancar.

**Art. 31.** Toate plăţile care privesc prezentul contract se realizează exclusiv prin mijloace bancare. Nu sunt admise plăți între Autoritatea Finanțatoare şi Beneficiar în numerar.

**Art. 32.** Beneficiarul va efectua numai cheltuieli care se încadrează în categoriile şi limitele de cheltuieli aprobate ale Proiectului.

**Art. 33.** Cheltuielile efectuate înainte de şi după perioada de derulare a proiectului, nu sunt eligibile şi nu pot fi decontate de către Beneficiar.

**Capitolul VIII. Monitorizare și control**

**Art. 34.** Beneficiarul va furniza autorității finanțatoare toate informațiile pe care aceasta i le solicită referitoare la derularea proiectului. Autoritatea Finanțatoare poate solicita oricând Beneficiarului informații cu privire la stadiul activităților, acesta din urmă având obligația să răspundă în scris oricărei solicitări.

**Art. 35.** Beneficiarul va transmite informații privind derularea Proiectului şi utilizarea sumelor primite. În acest scop, Beneficiarul va prezenta Autorității Finanțatoare: raportări intermediare și un raport final (de activitate şi financiar asupra utilizării tuturor sumelor primite cu privire la activitățile Proiectului).

**Art. 36.** Verificările vor fi efectuate de către Autoritatea Finanțatoare prin intermediul Comisiei de evaluare și monitorizare, în conformitate cu prevederile din prezentul contract, comisie care va aproba și raportul intermediar/final de activitate al proiectelor implementate.

**Art. 37.** Raportul financiar va fi însoțit obligatoriu de documente justificative ale plăților efectuate de către Beneficiar, în copie pe care se va menționa *conform cu originalul*; la solicitarea autorității finanțatoare, Beneficiarul va prezenta documentele justificative şi în original.

**Art. 38.** La întocmirea raportului final financiar, Beneficiarul va prezenta decontul aferent sumei primite de la Finanțator.

**Art. 39.** Raportul final de activitate şi financiar va fi depus în original şi în format electronic la registratura Sectorului 6 al Municipiului București sau la adresa de email indicată de către Autoritatea Finanțatoare, în termen de cel mult 10 zile lucrătoare de la data terminării ultimei activităţi a proiectului, pentru proiectele care au activităţi în luna decembrie, data limită a transmiterii raportului final este 2 decembrie 2023.

**Art. 40.** Validarea rapoartelor financiare intermediare/finale se va face numai în urma realizării controlului financiar preventiv din cadrul Direcției Generale Economice;

**Art. 41.** Dacă necesităţile o impun, în vederea exercitării unui control financiar preventiv cât mai complet, se pot solicita şi alte acte justificative, precum şi avizul departamentului de specialitate juridică.

**Art. 42.** După validarea rapoartelor de activitate şi financiare, Autoritatea Finanțatoare virează tranşele sau va decide luarea măsurilor care se impun în cazul în care, în urma analizei unui raport, se constată încălcarea obligaţiilor contractuale şi neatingerea obiectivelor.

**Capitolul IX. Promovarea Proiectului**

**Art. 43.** Beneficiarul are obligaţia de a face referire explicită pe toate materialele obţinute în urma finanţării primite, precum şi cu ocazia tuturor evenimentelor şi acţiunilor desfăşurate pe durata proiectului, la următoarea expresie: ***„Proiect realizat cu sprijin de la bugetul local al Sectorului 6 al Municipiului Bucureşti. Conţinutul acestui proiect nu reflectă în mod obligatoriu poziţia Autorității Finanţatoare și nu implică nicio responsabilitate din partea acesteia."***

**Art. 44.** Autoritatea Finanțatoare va putea, pe parcursul derulării proiectului sau la finalul acestuia, să facă publice, în modul în care va considera necesar, prin publicarea de articole sau alte manifestări: obiectivele şi durata proiectului, finanţarea acordată de la bugetul local, activităţile efectuate în cadrul proiectului, rezultatele obţinute.

**Art. 45.** În privinţa drepturilor de proprietate industrială şi intelectuală și exploatarea rezultatelor specifice obiectului contractului, se respectă prevederile legale în vigoare.

**Art. 46.** Drepturile de proprietate intelectuală rezultate în urma implementării proiectului aparţin Beneficiarului finanţării. Beneficiarul, în calitatea sa de titular al drepturilor de proprietate intelectuală ce decurg din implementarea proiectului, autorizează Sectorul 6 al Municipiul Bucureşti să utilizeze în mod gratuit informaţia cuprinsă în rapoartele proiectului, precum şi rezultatele obţinute, prin toate modalităţile de comunicare publică pe care Autoritatea Finanțatoare le decide, inclusiv pentru diseminarea rezultatelor sesiunii de finanţare.

**Art. 47.** Aceste autorizări se acordă pe o perioadă nedeterminată şi sunt valabile pentru toate teritoriile în care urmează a fi diseminate rezultatele sesiunii, fără a da naştere unor pretenţii materiale suplimentare din partea Beneficiarului. Autorizarea acoperă toate modalităţile de utilizare a acestor materiale pentru promovarea sesiunii de finanţare şi comunicarea publică a rezultatelor, inclusiv prin punerea la dispoziţie a materialelor pe pagina de internet a Finanțatorului sau prin alte mijloace de informare electronică.

**Capitolul X. Modificări ale contractului de finanțare**

**Art. 48.** După semnarea contractului de finanțare, termenii referitori la denumirea părților, alocarea bugetară, obiective, activități, durată, indicatori, rezultate, devin fermi și obligatorii. Pentru orice modificare survenită în cadrul acestor categorii trebuie notificată în prealabil Autoritatea Finanțatoare și va face obiectul unui Act Adițional la contract.

**Art. 49.** Părţile pot conveni, înaintea expirării termenului de finalizare a proiectului, prelungirea/decalarea termenului de finalizare, dacă întârzierea este cauzată de neîndeplinirea întocmai şi la timp a obligaţiilor contractuale de către Autoritatea Finanțatoare sau din motive întemeiate invocate de Beneficiar. Orice prelungire a termenului de finalizare nu poate depăși data limită a depunerii raportului final și a cererii de plată finale.

**Art. 50.** În acest caz, Beneficiarul va transmite cu cel puţin 5 zile lucrătoare înaintea expirării termenului de finalizare a proiectului, o solicitare de prelungire justificată transmisă în scris, la adresa de email indicată de Autoritatea Finanțatoare.

**Capitolul XI. Răspunderea contractuală**

**Art. 51.** Beneficiarul îşi asumă întreaga răspundere şi supravegherea generală a implementării proiectului.

**Art. 52.** Beneficiarul răspunde pentru realizarea obligațiilor contractuale şi suportă pagubele cauzate Autorităţii Finanţatoare, ca urmare a oricăror acţiuni sau omisiuni legate de realizarea contractului şi care îi sunt imputabile, în condițiile prezentului contract și legislației în vigoare.

**Capitolul XII. Încetarea și rezilierea contractului**

**Art. 53.** Prezentul contract încetează de plin drept:

a) la ȋmplinirea termenului pentru care a fost încheiat.

b) prin acordul scris al părţilor.

**Art. 54.** Prezentul contract încetează de drept, în cazul în care Beneficiarul nu îşi îndeplineşte la timp şi în bune condiţii oricare dintre obligaţiile ce-i revin, fără a fi necesară intervenţia instanţei de judecată, în termen de 10 zile calendaristice de la data primirii notificării prin care părţii în culpă i s-a adus la cunoştinţă că nu şi-a îndeplinit obligaţiile contractuale. Notificarea va putea fi comunicată în termen de 10 zile calendaristice de la data constatării neîndeplinirii sau îndeplinirii necorespunzătoare a uneia sau mai multor obligaţii contractuale.

**Art. 55.** În cazul rezilierii contractului ca urmare a neîndeplinirii clauzelor contractuale din culpa Beneficiarului, acesta este obligat ca în termen de 15 zile să returneze autorității finanțatoare sumele primite până la data rezilierii.

**Capitolul XI. Soluţionarea litigiilor**

**Art. 56.** Părțile vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**Art. 57.** Dacă, după 15 zile de la începerea acestor tratative, părțile nu reuşesc să rezolve în mod amiabil o divergenţă contractuală, fiecare poate sesiza instanţele judecătoreşti competente din România.

**Capitolul XII. Comunicări**

**Art. 58.** Orice comunicare între părţi, referitoare la îndeplinirea prezentului contract, trebuie să fie transmisă în scris. Orice document scris trebuie înregistrat atât în momentul transmiterii, cât şi în momentul primirii.

**Art. 59.** Comunicările între părţi se pot face şi prin telefon, fax sau e-mail, pe adresele oficiale ale instituției cu condiţia confirmării în scris a primirii comunicării. Notificările verbale nu se iau în considerare de niciuna dintre părți dacă nu sunt confirmate în scris, prin intermediul uneia dintre modalitățile prevăzute în articolul precedent.

**Capitolul XIII. Forţa majoră**

**Art. 60.** Forţa majoră trebuie menționată în scris în 10 zile calendaristice de la apariție.

**Art. 61.** Forţa majoră exonerează părţile de îndeplinirea obligaţiilor asumate prin prezentul contract, pe toată perioada în care aceasta acţionează.

**Art. 62.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**Art. 63.** Partea care invocă forţa majoră are obligaţia de a notifica celeilalte părţi încetarea cauzei acesteia în maximum 10 zile de la încetare.

**Capitolul XIV. Dispoziții finale**

**Art. 64.** Limba care guvernează contractul este limba română.

**Art. 65.** Contractul va fi interpretat conform legilor din România.

**Art. 66.** Anexa nr.1- Cererea de Finanțare, Anexa nr.2- Bugetul, și Anexa nr.3- Declarația de Imparțialitate reprezintă părți integrante ale prezentului contract.

**Art. 67.** Regimul de gestionare a sumelor repartizate de Autoritatea Finanțatoare și controlul financiar se realizează în condițiile legii. Angajarea, lichidarea, ordonanțarea și plata cheltuielilor efectuate de Beneficiar în baza prezentului contract se fac potrivit normelor privind finanțele publice.

**Art. 68.** În conformitate cu prevederile art. 38 alin. 2 dinLegea nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările și completările ulterioare, Curtea de Conturi are calitatea de exercita controlul financiar asupra derulării activității nonprofit finanțată din fonduri publie.

Părţile au convenit să încheie azi, \_\_\_\_\_\_\_\_\_\_\_\_\_\_\_\_\_\_, contractul de finanțare nerambursabilă nr.: \_\_\_\_\_\_\_ în 2 (două) exemplare, câte unul pentru fiecare parte.

|  |  |
| --- | --- |
| **AUTORITATE FINANȚATOARE,**  **SECTORUL 6 AL MUNICIPIULUI BUCUREȘTI**, | **BENEFICIAR,**  **BENEFICIAR**  **Președinte**  **SUBSEMNATUL/A** |
| **PRIMAR,** |
| **Ciprian CIUCU** |
| **Director General - Direcţia Generală Economică**  **Bogdan - Ionuț CIOCÎRLAN** |
| **Serviciul Juridic şi Contencios Administrativ**  **Șef Serviciu**  **Felicia ANGHELACHE** |
| **Director General - Direcţia Generală Dezvoltare Locală, Digitalizare, Proiecte cu Fonduri Externe**  **Valeriu- Florin BUNEA** |
| **Director General Adjunct - Direcţia Generală Dezvoltare Locală, Digitalizare, Proiecte cu Fonduri Externe**  **Octavian- Cornel ARON** |
| **Vizat,**  **Control Financiar Preventiv** |
| **Întocmit,**  **Consilier,**  **Antonia BURLĂ- NECȘULESCU** |